صعيد مصر

صعيد مصر او مصر العليا والوسطى (معروفه اكتر بـ”الصعيد“) يمتد من حدود مصر مع السودان الى الجيزة.

صعيد مصر معناها مصر العليا او جنوب مصر. واتسمت مصر العليا بسبب علو وارتفاع اراضيها عن مستوى سطح البحر مقارنه بمصر السفلى. و فى اللغه العربيه الصعيد هو المكان المرتفع عن الارض وبسبب علو وارتفاع ارض جنوب مصر عن مستوى سطح البحر اتسمى الصعيد.

الصعيد فى العصور المصريه القديمه كان بيتكون من 22 مقاطعه ومازالت معظم اثار مقاطعات الصعيد القديمه موجوده لحد الان.

المصريين القدام كانو بيقولوا على الصعيد تا شيماو (Ta Shemau) واللى معناها ارض البوص او ارض القصب.
 أصل الصعايدة 
أصل الصعايدة أقباط سواء مسلمين أو مسيحيين والصعايدة هما سكان محافظات جنوب مصر. قبل دخول الاسلام، كانت الديانة الرئيسية فى الصعيد هيا المسيحية، وده لأن الصعيد كان مركز المسيحية فى مصر، ولسه لحد النهاردة الصعيد مركز المسيحية فى مصر. بعد الفتح الاسلامى لمصر، دخل جزء كبير من أهل الصعيد فى الاسلام لكن فضلت نسبة كبيرة جدا من سكان الصعيد مسيحيين، لكن من ناحية الأصل فهما كلهم أقباط، والصعايدة أقباط و مش ممكن يكونو عرب أصلا لأن معظم الهجرات العربية كانت للوجه البحرى والدلتا فى الوقت نفسه ظل الصعيد مركز المسيحية ومركز الأقباط لحد بعد الفتح الاسلامى وحتى بعد اعتناق اكتر سكان الصعيد الاسلام.

المؤرخين وضحوا إن معظم الهجرات العربية بعد الفتح كانت متركزة فى وجه بحرى والدلتا، مش فى الصعيد، وده باين لحد فى أسماء المحافظات. فمحافظات وجه بحرى أسمائها عربية، فى الوقت نفسه محافظات الصعيد أسمائها قبطية غير عربية.

كمان نسبة المسيحيين عالية جدا فى الصعيد مقارنة بوجه بحرى فحوالى 35% من سكان الصعيد مسيحيين، و80% من المسيحيين فى مصر عايشين فى الصعيد، لحد إن المسيحيين الموجودين فى وجه بحرى أصلهم من الصعيد وفى أقاليم وجه بحرى تكون نسبة المسيحيين 1% بس فى الوقت نفسه نسبة المسيحيين فى الصعيد 35% كما ذكرنا.

وهناك القليل جدا من سكان الصعيد ادعوا أن أصلهم من الأشراف أو عرب بسبب الاضطهاد، فزوروا أنسابهم، ولما حلل أحفادهم الان تحليل DNA والجينات اتضح أنهم أقباط ومتدورين جينيا مع المسيحيين فى الصعيد وده حال كل الصعايدة اللى بيدعوا أنهم من الأشراف أو عرب واللى بيدعوا كده دول عددهم قليل جدا جدا أصلا.

علشان كده الصعيد لا علاقة له بالعروبة أصلا، هيا باينة أصلا من غير تحليل DNA والجينات أن الصعايدة مش عرب، و أن الصعايدة أقباط، بس ده لتأكيد المؤكد أصلا - ده طبقا لكلام الكتير من الباحثين - وصعيد مصر معناها جنوب مصر أى محافظات جنوب مصر.

وده تأكيد للكلام اللى قاله كل المؤرخين إنه حصل ادعاء من بعض سكان الصعيد إنهم عرب وزوروا أنسابهم بعد اعتناقهم الإسلام بسبب الاضطهاد وده نص من كتاب المسالك والممالك لأبو عبيد البكرى المتوفى سنة 487 هجريا يقول : ( وقبط مصر من أهل الصعيد يزعمون أنهم من ربيعة بعدين من تغلب ) ، المقصود بقبط مصر من أهل الصعيد يعنى المصريين من أهل الصعيد لان وقتها قبطى معناها مصرى مش مسيحي، أبو عبيد البكرى ينفى جملة وتفصيلا وجود عرب فى الصعيد لحد القرن الخامس الهجرى.

كما أن معظم الهجرات العربية كانت للوجه البحرى والدلتا وده مثبت تاريخيا وقاله كل المؤرخين وفى كتاب تاريخ المسيحية فى مصر لمايكل باركر يذكر ذلك فى الصفحة 183 من الكتاب.

ومن كل ده يتضح لنا أن الصعايدة أصلهم أقباط.
تصغير|مصريين من الصعيد بيلعبوا التحطيب

 أنثروبولوجى 
الصعايدة فلاحين وفيه جزء صغير من الصعايدة اهل مدن.

فى سنة 1927، أجرت عالمة الأنثروبولوجيا وينيفريد بلاكمان ، مؤلفة كتاب "فلاحو صعيد مصر" ، بحث إثنوغرافى حول حياة مزارعى صعيد مصر، وخلصت لوجود استمرارية ملحوظة بين المعتقدات والممارسات الثقافية والدينية للفلاحين فى الصعيد ومعتقدات المصريين القدام.
 التركيبة الدينية 
اكثرية الصعايدة (سكان الصعيد) مسلمين لكن نسبة كبيرة من الصعايدة مسيحيين وبيشكل المسيحيين من 25% الى 35% من سكان الصعيد.

يعيش 80% من المسيحيين فى مصر فى محافظات الصعيد وبيعتبر الصعيد هو مركز المسيحية والمسيحيين فى مصر وبيشكلوا اغلبية سكانية فى بعض الاماكن والقرى فى الصعيد و99% او اكثر من المسيحيين فى مصر تعود اصولهم الى الصعيد. ومن اشهر الاحتفالات الدينية للمسيحيين فى الصعيد هو احتفال صيام العذراء بدرنكة فى اسيوط واللى يعتبر اكبر احتفال مسيحى فى مصر والشرق الاوسط وبيصل عدد الزوار للاحتفال بمولد درنكة الى نصف مليون شخص.

المسلمين فى الصعيد بيعتنقوا المذهب السنى فى الوقت نفسه معظم المسيحيين فى الصعيد حوالى 95% ارثوذكس مع وجود اقليات مسيحية من مذاهب اخرى.

 محافظات الصعيد 
 الجيزة
 بنى سويف
 الفيوم
 المنيا
 اسيوط
 سوهاج
 قنا
 الاقصر
 اسوان
 البحر الاحمر
 الوادى الجديد
 محافظات الصعيد المتعارف عليها شعبيا 
 بنى سويف
 المنيا
 اسيوط
 سوهاج
 قنا
 الاقصر
 اسوان
 شوف كمان 
صعايده
اصل سكان الصعيد

 المراجع التاريخيه 
 القلقشندى : صبح الأعشى فى صناعة الإنشا، دار الفكر، بيروت.

 مصادر 
 بوابة صعيد مصر الإخبارية 

تصنيف:جغرافيا مصر
تصنيف:صعيد مصر

it:Geografia dell'antico Egitto#Alto Egitto